সুইডেনর আলফ্রেদ নোবেল বুলিয়া নাঙজাদা বিজ্ঞানী আগই নোবেল পুরস্কারের (সুইডিস ঠারে : Nobelpriset নোবেল্u200cপ্রীসেৎ) লিংখাত করেসিল। ১৯০১ সালেত্ত নানান ব্যক্তি এবং প্রতিষ্ঠানরে গবেষণা, উদ্ভাবন বারো সামাজিক কর্মকান্ডরকা পুরষ্কার এহান দিতারা। ছয়হান বিষয়ে পুরস্কার দেনা অর। বিষয়উতা অইলতা: পদার্থবিজ্ঞান, রসায়ন, চিকিৎসা শাস্ত্র, অর্থনীতি, সাহিত্য বারো শান্তি। নোবেল পুরস্কার এহানরে বিশ্বেরমা হাবিত্ত জিঙিন সম্মানর ফিটাহান বুলিয়া নিংকরতারা। নোবেল পুরস্কার পাসি ডাঙরিয়া মানু অউতারে ইংরেজি ঠারে নোবেল লরিয়েট বুলিয়া মাততারা।